หนูกินยาคุมมาประมาณ1ปีกว่าๆเเล้ว เเล้วเเต่ละเดือนประจำเดือนมาไม่ตรงกัน(เเต่ก็มาทุกเดือนนะคะ5555) หนูอยากจะหยุดกินยาคุมจะได้ไหมค่ะ จะมีผลอะไรรึป่าวค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน มีโอกาสตั้งครรภ์ได้น้อยกว่า 1% อีกทั้งยาคุมเป็นการให้ฮอร์โมนระดับคงที่เข้าไปในร่างกาย จึงมีผลดีทำให้ประจำเดือนมาตรงรอบทุกเดือนในคนส่วนใหญ่หากจะหยุดยาคุมกำเนิดนั้นสามารถทำได้ค่ะ โดยมีข้อแนะนำคือควรหยุดยาคุมตอนที่รับประทานไปหมดแผงนั้นๆแล้ว เพื่อลดผลข้างเคียง เช่นเลือดออกผิดปกติทางช่องคลอด หรือประจำเดือนมาคลาดเคลื่อน ปวดหัว วิงเวียนศีรษะ คลื่นไส้ อาเจียน ไม่ควรหยุดกลางคันระหว่างแผงหากหลังหยุดยาคุมแล้วมีอาการของผลข้างเคียงดังกล่าวมาติดต่อกันนานเกิน 1 อาทิตย์ หรือเป็นค่อนข้างมากจนรบกวนการใช้ชีวิตประจำวัน ควรปรึกษาสูตินรีแพย์ต่อไปค่ะ